

**ตัวอย่างประกาศจ่ายเงินรางวัลประจำปี**

**(ร่าง) ประกาศชื่อส่วนงาน....................................**

**เรื่อง หลักเกณฑ์อัตราการจ่ายเงินรางวัลประจำปี พ.ศ. ....**

**พ.ศ. ....**

**…………………………………………………..**

เพื่อให้การจ่ายเงินรางวัลประจำปีแก่ผู้ปฏิบัติงานของ ..........(ส่วนงาน)........................

เป็นไปด้วยความเหมาะสมและเป็นมาตรฐานเดียวกัน

อาศัยอำนาจตามความในข้อ ๑๒ ของประกาศมหาวิทยาลัยมหิดล เรื่อง หลักเกณฑ์และวิธีการรับเงิน การเก็บรักษาเงิน การเบิกเงิน การจ่ายเงิน การควบคุมดูแลการจ่ายเงิน พ.ศ. ๒๕๕๑ และที่แก้ไขเพิ่มเติม   
ซึ่งออกตามความในข้อ ๓๘ ของข้อบังคับมหาวิทยาลัยมหิดล ว่าด้วยการบริหารงบประมาณและการเงิน   
พ.ศ. ๒๕๕๑ และที่แก้ไขเพิ่มเติม (ชื่อหัวหน้าส่วนงาน)..................จึงออกประกาศไว้ดังต่อไปนี้

ข้อ ๑ (ชื่อส่วนงาน)..................อาจกำหนดให้มีการให้เงินรางวัลประจำปีแก่ผู้ปฏิบัติงานในสังกัดของ (ชื่อส่วนงาน) ได้โดยจ่ายจากเงินรายได้ของ (ชื่อส่วนงาน)

ข้อ ๒ ให้(ชื่อหัวหน้าส่วนงาน)แต่งตั้งคณะกรรมการพิจารณาให้เงินรางวัลประจำปีขึ้น ประกอบด้วย

(๑) คณบดี/ผู้อำนวยการ หรือรองคณบดี/รองผู้อำนวยการที่ได้รับมอบหมายจากคณบดี/ผู้อำนวยการ

(๒) รองคณบดี/รองผู้อำนวยการที่เกี่ยวข้อง

(๓) หัวหน้าสำนักงานคณบดี

(๔) หัวหน้างาน............................

(๕) เจ้าหน้าที่บุคคล เป็นกรรมการและเลขานุการ

ข้อ ๓ คุณสมบัติของผู้ปฏิบัติงานที่มีสิทธิได้รับเงินรางวัลประจำปี

(๑) เป็นข้าราชการ พนักงาน และลูกจ้างสังกัด (ชื่อส่วนงาน)

(๒) ปฏิบัติงานในคณะมาแล้วไม่น้อยกว่า ...........ปี

(๓) มีเวลาปฏิบัติงานในรอบปีงบประมาณที่ผ่านไม่น้อยกว่า แปดเดือน

(๔) เป็นผู้ปฏิบัติงานที่มีผลงานดีเป็นที่น่าพอใจ มีความขยันและเอาใจใส่ในหน้าที่ อดทน เสียสละ และประพฤติตนอยู่ในระเบียบวินัย อุทิศเวลาให้แก่ทางราชการ

ข้อ ๔ หลักเกณฑ์และอัตราการจ่ายเงินรางวัลประจำปี ให้คณะกรรมการพิจารณาให้เงินรางวัลประจำปีแก่ผู้มีคุณสมบัติตามข้อ ๓ ตามอัตราดังนี้

(๑) ผู้ปฏิบัติงานที่มีวันลาป่วย ลาพักผ่อน และลาประเภทอื่นในรอบปีที่ผ่านมารวมกัน  
ไม่เกินสามวัน อาจพิจารณาให้ได้รับเงินรางวัลในอัตราคนละ .....................บาท

(๒) ผู้ปฏิบัติงานที่มีวันลาป่วย ลาพักผ่อน และลาประเภทอื่นในรอบปีที่ผ่านมารวมกัน  
ไม่เกินห้าวัน อาจพิจารณาให้ได้รับเงินรางวัลในอัตราคนละ .....................บาท

(๓) ผู้ปฏิบัติงานที่มีวันลาป่วย ลาพักผ่อน และลาประเภทอื่นในรอบปีที่ผ่านมารวมกัน  
ไม่เกินสิบวัน อาจพิจารณาให้ได้รับเงินรางวัลในอัตราคนละ .....................บาท

ข้อ ๕ หลักเกณฑ์และวิธีการประเมินผลการปฏิบัติงานเพื่อจ่ายเงินรางวัลประจำปีให้ดำเนินการดังนี้

(๑) ให้งาน........................สำนักงานคณบดี รวบรวมรายชื่อผู้ที่มีคุณสมบัติตามหลักเกณฑ์ที่กำหนดไว้ในประกาศนี้ พร้อมรายละเอียดเกี่ยวกับการลาให้ผู้บังคับบัญชาชั้นต้น และผู้บังคับบัญชาชั้นสูงขึ้นไปแก่ผู้ปฏิบัติงานผู้มีสิทธิ เพื่อประเมินผลการปฏิบัติงาน และนำเสนอคณะกรรมการพิจารณาให้เงินรางวัลประจำปีพิจารณา

(๒) ให้คณะกรรมการพิจารณาให้เงินรางวัลประจำปีพิจารณาให้เงินรางวัล แล้วนำเสนอ (หัวหน้าส่วนงาน) และคณะกรรมการประจำส่วนงานเพื่อทราบและให้ความเห็นชอบ และให้ (หัวหน้าส่วนงาน) ประกาศให้ผู้ปฏิบัติงานทราบอย่างช้าในเดือน...................

ข้อ ๖ การจ่ายเงินรางวัลประจำปีตามประกาศนี้ ให้เบิกจ่ายตามข้อบังคับมหาวิทยาลัยมหิดล   
ว่าด้วยการบริหารงบประมาณและการเงิน พ.ศ. ๒๕๕๑ และที่แก้ไขเพิ่มเติม และให้มีผลตั้งแต่ผลการปฏิบัติงานของปีงบประมาณ ............. เป็นต้นไป

ข้อ ๗ คณะ/วิทยาลัย/สถาบัน/ศูนย์ อาจพิจารณางดการให้เงินรางวัลประจำปีแก่ผู้ปฏิบัติงานในปีใดก็ได้ทั้งนี้ให้อยู่ในดุลพินิจของคณบดี/ผู้อำนวยการโดยความเห็นชอบของคณะกรรมการประจำส่วนงาน

การงดให้เงินรางวัลประจำปีตามวรรคแรก จะต้องประกาศให้ผู้มีสิทธิทราบล่วงหน้าก่อน  
ที่จะถึงรอบการประเมินผลการปฏิบัติงานเพื่อรับเงินรางวัลประจำปี

ทั้งนี้ ตั้งแต่ปีงบประมาณ .... เป็นต้นไป

ประกาศ ณ วันที่ ... ... พ.ศ. ....

(..........................................................................)

อธิการบดีมหาวิทยาลัยมหิดล  
คณบดีคณะ/วิทยาลัย.../ผู้อำนวยการสถาบัน/ศูนย์....